|  |
| --- |
| **Астрологија** |
|  |
| Почетоци |
| Историја на астрологијата |
| Историја на астрономијата |
| Астрологија и астрономија |
| Традиции |
| Вавилонска астрологија |
| Арапска и персиска астрологија |
| Кинеска астрологија |
| Египетска астрологија |
| Хеленско-римска астрологија |
| Индиска астрологија |
| Исламска астрологија |
| Сидерална астрологија |
| Западна астрологија |
| Видови Хороскоп |
| Натална астрологија |
| Годишен хороскоп |
| Хорарна астрологија |
| Мундана астрологија |
| Категории |
| Астролози |
| Портал:Астрологија |
| Кутијава: * преглед
* разговор
* уреди
 |

  

Зодијак од антички ракопис
**Астрологија** (грчки: αστρολογία - наука за ѕвездите) се занимава со проучување на движењето и положбата на небесните тела и нивното влијание врз Земјата, врз човекот и неговата судбина. Луѓето кои се занимаваат со астрологија се нарекуваат **астролози**. Основачи на астрологијата се Халдејците.

Хороскоп
--------

Најпознат израз во астрологијата е астролошката карта, попозната како хороскоп. Хороскопот се прави според точно определено време и положба на Земјата, а неговото толкување се заснова врз синтеза од четири основни елементи:

* Планетите - десет небесни тела: Две светли (Сонце и Месечина) и осум планети: (Меркур, Венера, Марс, Јупитер, Сатурн, Уран, Нептун, Плутон)
* Хороскопски знаци - дванаесет знаци: Овен, Бик, Близнаци, Рак, Лав, Девица, Вага, Скорпија, Стрелец, Јарец, Водолија, Риби
* Астролошки куќи (полиња) - дванаесет куќи што ги претставуваат различните подрачја од животот
* Аспекти - оддалеченоста на планетите.

Важно е да се напомене дека не треба да се мешаат поимите астрономија и астрологија.

Поделба на астролошките знаци
-----------------------------

Како што е познато, постојат дванаест астролошки знаци и се распоредени во следниот редослед: Овен, Бик, Близнаци, Рак, Лав, Девица, Вага, Скорпија, Стрелец, Јарец, Водолија, Риби.

Астролошките знаци
Тие понатаму се делат на две групи: по квалитет и елемент.

По квалитет, астролошките знаци се делат на:

* **кардинални**: Овен, Рак, Вага и Јарец
* **фиксни**: Бик, Лав, Скорпија и Водолија
* **променливи**: Близнаци, Стрелец, Девица и Риби.

По елемент, знаците се делат на:

* **оган**: Овен, Лав и Стрелец
* **вода**: Рак, Скорпија и Риби
* **земја**: Бик, Девица и Јарец
* **воздух**: Близнаци, Вага и Водолија.

Поделба на астрологијата според предметот и начинот на изучување
----------------------------------------------------------------

**Хорарна астрологија** - дава одговор на конкретно прашање. Астролошката карта се изработува според времето и местото во коешто е поставено прашањето на астрологот. Едноставна и практична е бидејќи се толкува само оној дел од астролошката карта, што е опфатен од прашањето.

**Натална астрологија** - се занимава со делови од животот на поединецот, како што се психолошката структура, карактер, наследни особини, физичка градба и кондиција, односите со околината, со луѓето и ситуациите кои ни ги носи животот. Наталната карта се изработува според времето (датум, час и минута) како и место на раѓање. Картата е основа за сите наредни предвидувања, синастриски карти итн.

**Синастрија или споредбена астрологија** - ова е гранка на астрологијата што се занимава со односите помеѓу две лица на основа на нивните натални карти, при што се обраќа внимание дали двата знака си одговараат по елемент и квалитет, меѓусебните планетарни односи, влијанието на планетите на астролошката куќа итн.

**Мундана астрологија** - се анализираат и прогнозираат сите случувања внатре во државата и народот, од политички, воени, економски, па сѐ до природните непогоди и катастрофи. Овој хороскоп се изработува врз основа на времето кога се случил или почнал да се случува настанот. На пример, хороскоп на држава се изработува според времето и местото на прогласување на независност, воспоставување на нов режим и слично.

Модерна астрологија
-------------------

Модерната астрологија се дели на:

* Индиска астрологија
* Западна астрологија
* Кинеска астрологија

Од историски аспект се познати многу астрологии што денес веќе не се употребуваат. Такви се: арапска и персиска астрологија, вавилонска астрологија, египетска астрологија, грчка астрологија и маиска астрологија.

Надворешни врски
----------------

* Официјално мрежно место на астрологот Лиз Грин

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Западна астрологија |
| --- |
|  |
| Елементи | 🜂 Оган **·**  🜃 Земја **·**  🜁 Воздух **·**  🜄 Вода |
|  |
| Квалитети | 🜍 Кардинални **·**  🜔 Фиксни **·**  ☿ Променливи |
|  |
| Знаци | ♈︎ Овен **·**  ♉︎ Бик **·**  ♊︎ Близнаци **·**  ♋︎ Рак **·**  ♌︎ Лав **·**  ♍︎ Девица **·**  ♎︎ Вага **·**  ♏︎ Скорпија **·**  ♐︎ Стрелец **·**  ♑︎ Јарец **·**  ♒︎ Водолија **·**  ♓︎ Риби |

 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85008893
* GND: 4003305-3
* BNF: cb13318456z (податоци)
* HDS: 008254
* NDL: 00570750
* NKC: ph114086

 |

 |


1. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 226.